cyanic-selkie/wikianc huggingface dataset:
თოიძეანთ კოშკი
კოშკი (8,2 X 7,4 მ) საბრძოლოა. მისი კედლები ზემოთკენ ვიწროვდება, წიბოები მომრგვალებულია, ნაგებია ნატეხი ქვით. შესასვლელი მეორე სართულის დასავლეთ კედელშია. სართულები ერთმანეთს სართულშუა გადახურვაში დატანებული ხვრელებით უკავშირდებოდა. შემორჩენილია სართულშუა გადახურვის ხის კოჭები. მესამე სართულის ოთხივე კედელში ორ-ორი წყვილი სათოფურია.
ლიტერატურა
კატეგორია:კასპის მუნიციპალიტეტის კოშკები
თქმულებები ჯედაებზე: მონანიება
„თქმულებები ჯედაებზე: მონანიება“ („Tales of the Jedi: Redemption“) — ხუთნაწილიანი სიუჟეტური თაღი ვარსკვლავური ომების კომიქსების სერიაში თქმულებები ჯედაებზე. მისი სცენარის ავტორია კევინ ჯ. ანდერსონი. პირველი ნომერი გამომცემლობამ Dark Horse Comics გაყიდვაში 2001 წლის 25 ივლისს გამოუშვა.
სიუჟეტი
ჰოგონის ხომალდი მოგზაურობს პლანეტა იავინ 4-ის ზედაპირზე. ჰოგონი უამბობს ულიკ ქელ-დრომას აქ დატრიალებული ამბების შესახებ. ულიკს ეს ადგილი არ მოსწონს. იგი საბოლოოდ რენ ვარზე დასახლდება.
ნომი სანრაიდერის შვილი, ვიმა, ტოვებს სახლს და მიემართება ულიკის საძებნელად. დედა მას სათანადო ყურადღებას არ უთმობს, ხოლო ვიმას სურს, ჯედაის ხელოვნებას დაეუფლოს. არაერთი თხოვნის შემდეგ ულიკი თანხმდება, შეასწავლოს ჯედაის საიდუმლოები, მიუხედავად იმისა, რომ წარსულში დაშვებული შეცდომების გამო თავს დამნაშავედ თვლის.
როდესაც ვიმას აკითხავს დედა, ჰოგონი კლავს ულიკს, იმ იმედით რომ სახელს გაითქვამს - ულიკი ხომ განთქმული დამნაშავეა. ასე თუ ისე, სიკვდილის წინ ულიკი დარწმუნდება, რომ იგი მხოლოდ იმისათვის გადარჩა, რომ სიცოცხლის ბოლოს ნომის შვილზე ეზრუნა.
რესურსები ინტერნეტში
კატეგორია:1998 წლის კომიქსები კატეგორია:Dark Horse Comics-ის გამოცემები კატეგორია:ვარსკვლავურ ომებზე დაფუძნებული კომიქსები
ერთი ნახვით შეყვარება (ფილმი)
ერთი ნახვით შეყვარება  — რეჟისორ რეზო ესაძის 1975 წლის ფილმი.
სიუჟეტი
ფილმის გმირთა ამაღლებულ, ნაზ სიყვარულს დახავსებული ტრადიციების სახით მრავალი ძნელად დასაძლევი წინააღმდეგობა ეღობება და ეს სიყვარული მძიმე ასფალტის ზედაპირზე მოულოდნელად ამოხეთქილ მწვანე ბალახის ნაზ ღეროს მიაგავს.
სქოლიო
კატეგორია:სსრკ-ის ფილმები კატეგორია:1975 წლის ქართული ფილმები კატეგორია:აზერბაიჯანულენოვანი ფილმები კატეგორია:ქართულენოვანი ფილმები კატეგორია:რუსულენოვანი ფილმები კატეგორია:რეზო ესაძის ფილმები
გელადა
გელადა, ასევე ჯელადა (Theropithecus gelada) — მაიმუნი ანთრისებრთა ოჯახისა. მამრის სხეულის სიგრძეა 70-74 სმ, მასა 20 კგ. მდედრი შედარებით მომცროა. მამრს აქვს ღია ფერის მანტია, რომელიც ფარავს სხეულის წინა ნაწილს. მდედრის ბეწვი ნაცრისფერია, ყელსა და მკერდზე აქვს კანის შიშველი უბნები. საჯდომი კორძები პატარაა. გავრცელებულია ეთიოპიაში, მთიან ზონებში, ზ. დ. 2000 მ-დან. აქტიურია დღისით. ტიპობრივი ხმელეთის ცხოველია, ხეებზე თითქმის არ დაცოცავს. ზამთრობით, როცა მთაში ტემპერატურა 0°C-მდე ეცემა, გელადა ქვემოთ ეშვება. იკვებება ბალახით, მარცვლით, მწერებით. დიდ ზიანს აყენებს პლანტაციებს.
ლიტერატურა
კატეგორია:ანთრისებრნი
აშკელონი
აშკელონი ან აშქელონი( ٲشكلون, აგრეთვე عسقلان ʿAsqalān) — ქალაქი ისრაელის სამხრეთ-დასავლეთში, ხმელთაშუა ზღვის სანაპიროზე. მოსახლეობის რაოდენობა 2007 წლის ბოლოსთვის 108,900 კაცი. თანამედროვე აშკელონი არსებობს 1951 წლიდან.
კატეგორია:ისრაელის ქალაქები
ძველი ინდოეთის სულიერი სამყარო
ინდოელთა რელიგიური წარმოდგენები
უძველეს ხანაში ინდოელები აღმერთებდნენ ბუნების ძალებს. მათ ჰყავდათ მიწისა და ცის, ცეცხლისა და ჭექა-ქუხილის, მზისა და ქარის ბოროტი და კეთილი ღმერთები. ინდოელებმა მრავალი ღმერთიდან ერთი, ყველაზე უძველესი და უძლიერესი-ბრაჰმა გამოყვეს. ინდოელთა წარმოდგენით, ბრაჰმამ ქვეყნის მოსახლეობა ოთხ ძირითად ნაწილად-ვარნად დაყო. პირველ ვარნას ქურუმები შეადგენდნენ. მეორე ვარნა მეომრებსა და მოხელეებს აერთიანებდა. მიწათმოქმედნი, მესაქონლეები, ხელოსნები ვაჭრები მესამე ვარნას წარმოქმნიდნენ, ხოლო მეოთხე ვარნა დაპყრობილი ტომებისა და უთვისტომოებისგან შედგებოდა.ვარნებს შორის რაიმე ნათესაურ კავშირს ან ერთი ვარნიდან მეორეში გადასვლას ბრაჰმას კანონი სასტიკად კრძალავდა. ადამიანებს, რომლებიც არც ერთ ვარნას არ განეკუთნებოდნენ, მიუკარებლები ეწოდებოდათ. მათი შეხება და შეხედვაც კი შეურაცხყობის ტოლფასად მიიჩნეოდა. ისინი სახელმწიფოში ყველაზე ჭუჭყიან და მძიმე სამუშოს ასრულებდნენ.ქრ.შ-მდე VI საუკუნეში ინდოეთის ერთ-ერთი პატარა სამეფოს უფლისწულმა გაუტამამ, თქმულების მიხედვით, მიატოვა ოჯახი ცალკე განდგომილი ცხოვრება დაიწყო. მან ხანგრძლივი ფიქრისა და განსჯის, თავის თავში ჩაღრმავების შედეგად, შეიცნო ჭეშმარიტება. იგი გახდა ბუდა ანუ „გასხივოსნებული“. გაუტამამ ახალი რელიგიის ბუდიზმის ქადაგება დაიწყო. ბუდიზმი უარყოფდა ინდოეთის ვარნებად დაყოფას და ყოველგვარ ძალადობას. ამ მოძღვრების თანახმად, სიკვდილის შემდეგ ადამიანის სული სხვა ცოცხალ არსებაში (ცხოველში, ფრინველში, მწერში, მცენარეში ან ისევ ადამიანში) გადასახლდება.
ლიტერატურა და მეცნიერება ძველ ინდოეთში
ქრ.შ-მდე V–VI საუკუნეებში ბრაჰმანებმა ლიტერატურული ენა სანსკრიტი და მისი შესატყვისი გრამატიკაც შექმნეს. ინდოელმა მეცნიერებმა, მსოფლიოში პირველებმა გამოთქვეს მოსაზრება, რომ დედამიწას აქვს სფეროს ფორმა და ბრუნავს თავისი ღერძის გარშემო. ჯერ კიდევ დრავიდების ხანაში ინდოელმა მეცნიერებმა ნულის მნიშვნელობა შემოიღეს. ნულის დახმარებით ერთიდა იგივე ციფრი ათეულის, ასეულის და ა.შ. რიცხვის აღმნიშვნელი შეიძლება ყოფილიყო. ინდოელთა ეს გამოგონება მოგვიანებით არაბებმა აზიისა და ევროპის ქვეყნებში გაავრცელეს. ამიტომ მათ არაბული ციფრები ეწოდა. მსოფლიო ცივილიზაციის ძველმა ინდოელებმა თანამედროვე სპორტის ერთ-ერთი სახეობა-ჭადრაკი დაუტოვეს. ეს თამაში უძველესი დროიდან აზიისა და ევროპის ქვეყნებში, მათ შორის საქართველოშიც, დიდი მოწონებით სარგებლობდა.სანსკრიტულ ენაზეა დაწერილი ინდოელთა საყვარელი და საამაყო პოემები: „მაჰაბჰარატა“ და „რამაიანა“. „მაჰაბჰარატაში“ არაჩვეულებრივი სიმძაფრითაა ასახული ორ გვარს შორის ხელისუფლებისათვის ბრძოლის მრავალწლიანი და დაძაბული ისტორია. პოემა „რამაიანა“ მოგვითხრობს უფლისწულ რამას გმირულ ბრძოლებზე თავისუფლებისა და სამართლიანობისთვის. ინდოელი ხალხი შესანიშნავი იგავ-არაკების ავტორიც იყო. ინდოელთა ლიტერატურულ ნაწარმოებებში გამოიხატა ხალხის შეხედულებები ადამიანის როგორც საუკეთესო, ისე მანკიერ თვისებებზე.
კატეგორია:ინდური რელიგიები
კარელ ჩაპეკი
მინი|კარელ ჩაპეკი 200px|thumb|ჩაპეკის მონუმენტი, თავისუფლების მოედანი, პრაღა კარელ ჩაპეკი (Karel Čapek), (დ. 9 იანვარი, 1890, მალე-სვატონიოვიცე ― გ. 25 დეკემბერი, 1938, პრაღა) — XX საუკუნის ჩეხი მწერალი. მისი გამოგონილია სიტყვა „რობოტი“, რომელიც პირველად გაჩნდა მის ნაწარმოებში R. U. R. (Rossum's Universal Robots). მეორე ნაწარმოებში, სალამანდრების ომი, ჩაპეკი შავი იუმორით ხატავს თავისი დროის გეოპოლიტიკას და მასხრად იგდებს ნაციონალ-სოციალიზმს. ამის გამო ჰიტლერმა ჩეხოსლოვაკიის დაკავების პირველივე დღეებში გესტაპოს დაავალა ჩაპეკის დაპატიმრება, მაგრამ ამ პერიოდისთვის მწერალი უკვე ერთი წლის გარდაცვლილი იყო, ამიტომ მის ძმას, ჟოზეფს მოუწია საკონცენტრაციო ბანაკში სიცოცხლის დასრულება.
ბიოგრაფია
ჩაპეკი დაიბადა მალე-სვატონიოვიცში, ბოჰემიაში. საშუალო განათლებს მიიღო ქალაქ ჰრადეკ კრალოვეში, შემდეგ კი ბრნოში, სადაც ანტიავსტიულ წრეში გაერთიანდა. შემდეგში სწავლას აგრძელებს პრაღაში შარლის უნივერსიტეტში, ბერლინში ფრიდრიხ ვილჰელმის უნივერსიტეტში და ბოლოს პარიზში სორბონში. 1915 წელს დაიცვა დისერტაცია.
პირველი მსოფლიო ომის დროს იგი დემობილიზირებულია ჯარიდან ჯანმრთელობის პრობლემების გამო, თუმცა ომი მაინც დიდი გავლენას ახდენს მასზე და მის შემოქმედებაზე. 1917 წელს იგი არის გრაფ ლაზანსკის ვაჟის აღმზრდელი, შემდეგ კი ჟურნალისტად მუშაობს სხვადასხვა გაზეთებში.
1925–1933 წლებში ჩაპეკი ჩეხოსლოვაკიის პენ კლუბის პრეზიდენტია.
1935 წლის 16 აგვისტოს ცოლად მოჰყავს მსასხიობი ოლგა შეინპფლუგოვა, რომელსაც 1920 წლიდან იცნობს.
1939 წელს ნაცისტების მიერ სუდეტების ანექსიას მწერალი ძალიან განიცდის. მისი ჯანმრთელობა უარესდება და იმავე წლის 25 დეკემბერს პნევმონიით გარდაიცვლება პრაღაში. ჩაპეკის გვარი გესტაპოს დასაპატიმრებელი პიროვნებების სიაში მესამეა, მართალია ამისგან მწერალს ნაადრევი სიკვდილი იხსნის, მაგრამ მის მაგივრად ტრაგიკული ბედი მისავე ძმას ერგება წილად.
1924 წელს ჩაპეკმა გამოაქვეყნა სტატია რატომ არ ვარ კომუნისტი, სადაც ანტი-ტოტალიტარული შეხედულებები ჩამოაყალიბა, რის გამოც კომუნისტური რეჟიმი მას არ სწყალობდა.
შემოქმედება
კარელ ჩაპეკი იუმორით წერს ძალიან ბევრ თემაზე. მისი შემოქმედება ცნობილია არა მხოლოდ რეალობის ზუსტი აღწერით, არამედ ჩეხური ენის შესახებ კვლევებით. ლიტერატურის ისტორიაში ჩაპეკმა განავითარა სამეცნიერო ფანტასტიკა გაცილებით ადრე, ვიდრე ეს უკანასკნელი ცალკე ჟანრად ჩამოყალიბდებოდა.
სქოლიო
კატეგორია:ჩეხი მწერლები კატეგორია:დაბადებული 1890 კატეგორია:გარდაცვლილი 1938 კატეგორია:ანტიფაშისტები
ოსეფაანთ კოშკი
ოსეფაანთ კოშკი — კოშკი კასპის მუნიციპალიტეტის სოფელ ზემო ჩოჩეთის ოსეფაანთ უბანში. თარიღდება გვიანდელი ფეოდალური ხანით.
კოშკი გეგმით სწორკუთხაა (8,3 X 7,3 მ), ნაგებია რიყის ქვით. შენობა დაზიანებულია: შემორჩენილია ორი სართული და მესამე სართულის ქვედა ნაწილი. კოშკის შესასვლელი სამხრეთით, მეორე სართულის დასავლეთ კუთხეშია. პირველი სართული მეორეს დასავლეთ კედელში დატანებული კიბით უკავშირდებოდა. მეორე სართულს ხის კოჭებზე მოწყობილი გადახურვა ჰქონია. ამ სართულზე კედლის სისქის შესამცირებლად დიდი ზომის ნიშებია დატანებული. ნიშების უმეტესობა თაღოვანია და თითოეული სამ-სამი სათოფურითაა აღჭურვილი. ჩრდილოეთ კედელში ბუხარია. მეორე სართული მესამეს სამხრეთ კედელში დატანებული კიბით უკავშირდება.
ლიტერატურა
კატეგორია:კასპის მუნიციპალიტეტის კოშკები
ჭილაანთკარი
ჭილაანთკარი — ნასოფლარი აღმოსავლეთ საქართველოში, მცხეთა-მთიანეთის მხარის მცხეთის მუნიციპალიტეტში. მდებარეობს საბადურის ქედის დასავლეთ კალთის ძირას, მდინარე თეზმის (არაგვის მარცხენა შენაკადი) ხეობაში, ზღვის დონიდან 900 მ სიმაღლეზე. ქალაქ მცხეთიდან დაშორებულია 18 კილომეტრით.
სქოლიო
კატეგორია:მცხეთის მუნიციპალიტეტის ნასოფლარები
ღალიძგა
ღალიძგა — მდინარე საქართველოში, აფხაზეთის ავტონომიური რესპუბლიკის ოჩამჩირის მუნიციპალიტეტში. სათავე აქვს კოდორის ქედის სამხრეთ კალთაზე, მწვერვალ ხოჯალის მახლობლად. სიგრძე — 53 კმ, აუზის ფართობი — 483 კმ². ზემო დინებაში მთის მდინარეა კარგად გამოხატული სწრაფი დინებით, ქვემო წელში კი დაბლობზე გამოდის და შავ ზღვას ერთვის ქალაქ ოჩამჩირეს სამხრეთით. საზრდოობს წვიმისა და მიწისქვეშა წყლით. წყალდიდობა იცის გაზაფხულზე, წყალმცირობა — ზამთარში. ახასიათებს ხშირი წყალმოვარდნა. საშუალო წლიური ხარჯი ქალაქ ოჩამჩირესთან — 25,1 მ³/წმ. მთავარი შენაკადებია მდინარე ღეჯირი.
ჩამოუდის ქალაქებს ტყვარჩელსა და ოჩამჩირეს. XVIII საუკუნის წყაროებში მოხსენიებულია როგორც სამურზაყანოს დასავლეთი საზღვარი.
ლიტერატურა
კატეგორია:აფხაზეთის ავტონომიური რესპუბლიკის მდინარეები კატეგორია:შავ ზღვაში ჩამდინარე მდინარეები
დოქიარის მონასტერი
დოქიარის მონასტერი (Μονή Δοχειαρείου) — მართლმადიდებლური მონასტერი ათონის მთაზე, საბერძნეთი. დაფუძნებული უნდა იყოს წმინდა ათანასე ათონელის თანამოსაზრის, წმინდა ექვთიმეს, დიდი ლავრის ყოფილი მეკელიის (ბერძნ. დოქიარის) მიერ. როგორც ჩანს, მან წმინდა ნიკოლოზის სახელობის პატარა მონასტერი დაფნის ნავსადგურის ახლოს X საუკუნის II ნახევარში დააარსა. XI საუკუნის დასაწყისში, ახალი იღუმენის დროს, მეკობრეთა შემოსევებით შეწუხებული ბერები სხვა ადგილზე გადასახლდნენ. მოგვიანებით მონასტრის ტაძარი იკურთხა მთავარანგელოზთა სახელზე.
დოიქარის მონასტერი, წესდების მიხედვით, ათონის იერარქიაში მე-10 ადგილზეა. XIV საუკუნის მძიმე ხანში იმპერატორი იოანე V პალეოლოგოსი და სერბეთის მეფე სტეფან დუშანი მონასტერს სხვადასხვაგვარ დახმარებას უწევდნენ. მომდევნო საუკუნეებში სავანემ არნახული გაჭირვება გადაიტანა.
XVI საუკუნეში იღუმენ ალექსანდრეს, მოლდოვა ვლახეთის ბატონისა და მისი მეუღლის დახმარებით თურქების მიერ განადგურებული მონასტერი აღორძინდა. XVII საუკუნეში აღდგა მონასტრის კოშკები, ხოლო 1660 წელს მას მიენიჭა სტავროპეგიალურის სტასუსი. მონასტრის სამრეკლი აშენდა XVIII საკუნეში.
ოსმალეთის იმპერიის წინააღმდეგ ბერძენთა აჯანყების დროს თურქები სასტიკად აწამებდნენ ბერებს, მთლიანად გაძარცვეს მონასტერი. მონასტრის ღირსშესანიშნაობა XVI საუკუნის ტაძარი კრეტული დაიწერა. დოქიარი თავის ტერიტორიაზე 12 ტაძარს ითვლის. ხოლო მის გარეთ ოთხს, რომლებიც გალავნის კედლების მოპირდაპირე მხარეს მდებარეობენ.
მონასტერს გააჩნია ცხოველმყოფელი ჯვრის ნაწილი, წმინდანთა ნაწილები, ბიბლოთეკაში დაცულია 545 წიგნი, მათგან 62 პერგამენტზეა დაწერილი და 5000 ნაბეჭდი წიგნი. დღეისთვის დოქიარში 30 ბერი მოღვაწეობს.
სწორედ დოქიარის მონასტრიდან ჩამოაბრძანეს ყოვლადწმინდა ღვთისმშობლის „მსწრაფლშემსმნელად“ წოდებული ხატის ასლი, რომელიც სამების საკათედრო ტაძარში ბრძანდება.
რესურსები ინტერნეტში
კატეგორია:საბერძნეთის მონასტრები
სოფიო ამირაჯიბი
სოფიო ვასილის ასული ამირაჯიბი (ქალიშვილობის გვარია არღუთინსკაია-დოლგორუკოვა) (დ. 14 ოქტომბერი [ ძვ. სტ. 1 ოქტომბერი], 1847, თბილისი — გ.  27 ივნისი [ ძვ. სტ. 14 ივნისი] , 1906, მოსკოვი) — ქართველი მთარგმნელი. კ. ამირაჯიბის დედა.
ბიოგრაფია
დაიბადა წარჩინებული თბილისელი სომხის, ვასილ არღუთინსკის (არღუთაშვილი) ოჯახში. სწავლობდა თბილისში ფავრის პანსიონში. სოფიო ადრე გათხოვდა გენერალ მიხეილ ამირაჯიბზე. ჰყავდა სამი შვილი: ანასტასია, ბარბარე და კონსტანტინე. ფლობდა რამდენიმე უცხოურ ენას. რუსულად თარგმნა გრ. ორბელიანის, ვ. ორბელიანის, ნ. ბარათაშვილის, ი. ჭავჭავაძის, ა. წერეთლის, ვაჟა-ფშაველას, ი. ევდოშვილის, დუტუ მეგრელის, ია ეკალაძისა და სხვა თხზულებანი. ამირაჯიბის თარგმანები იბეჭდებოდა თბილისის იმდროინდელ რუსულ პრესაში ("კავკაზსკი ვესტნიკი", "არგონავტი", "ნოვოე ობოზრენიე", "ტიფლისსკი ლისტოკი"), ცალკე წიგნად კი სათაურით "ქართველი პოეტების ლექსთა კრებული" გამოიცა მოსკოვში 1909 წელს.
სიცოცხლის უკანასკნელი წლები სოფიო ამირაჯიბმა მოსკოვში გაატარა. მის სახლში არბატზე ხშირად იყრიდნენ თავს ხელოვნებისა და კულტურის გამოჩენილი მოღვაწეები. მათ შორის, პეტრე ჩაიკოვსკის ძმა მოდესტი, რუსული თეატრის მშვენება მარია ერმოლოვა, ანასტასია ამირაჯიბის პედაგოგი ხატვაში ვალენტინ სეროვი და სხვები.
დაკრძალულია მწერალთა და საზოგადო მოღვაწეთა დიდუბის პანთეონში.
ლიტერატურა
კატეგორია:ქართველი მთარგმნელები კატეგორია:დაბადებული 14 ოქტომბერი კატეგორია:დაბადებული 1847 კატეგორია:გარდაცვლილი 27 ივნისი კატეგორია:გარდაცვლილი 1906 კატეგორია:დიდუბის პანთეონში დაკრძალულები
Polyrhachis personata
Polyrhachis personata — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
კალაური (ჭიათურის მუნიციპალიტეტი)
კალაური — სოფელი ჭიათურის მუნიცპალიტეტში (პერევისის თემი), მდებარეობს ჭიათურის პლატოზე, მდინარე ფრონის (ყვირილის მარცხენა შენაკადი) ნაპირებზე. ზღვის დონიდან 680 მეტრი. ჭიათურიდან 6 კილომეტრი, ქუთაისიდან – 78 კმ., თბილისიდან – 188 კმ. სოფელში არის მანგანუმის საბადო.
დემოგრაფია
2014 წლის აღწერის მონაცემებით სოფელში ცხოვრობს 356 ადამიანი.
ღირსშესანიშნაობები
სოფელში მდებარეობს წმინდა გიორგის ეკლესია, რომელიც XIX საუკუნით თარიღდება. ტაძარი რესტავრირებულია.
სოფ. პერევისას საზღვარზე, არის ვერტიკალური კირქვული კედელი, სადაც წყალდიდობის დროს ჩანჩქერის სახით საკმაოდ მაღალი ნაკადი ჩამოედინება. კედლის სიმაღლე 50 მეტრს აღემატება.
სქოლიო
კატეგორია:ჭიათურის მუნიციპალიტეტის სოფლები
ვარსკვლავური ომები: ძველი რესპუბლიკის რაინდები (სერია)
„ვარსკვლავური ომები: ძველი რესპუბლიკის რაინდები“ (Star Wars: Knights of the Old Republic ან შემოკლებით KotOR) — კომიქსებისა და თამაშების სერია, რომელიც ეფუძნება ვარსკვლავური ომების სამყაროს ისტორიებს.
თამაშის პირველი ნაწილი შემუშავდა BioWare-ის მიერ, ხოლო მეორე Obsidian Entertainment-მა შექმნა, LucasArts-ის დაკვეთით.
კომიქსები
მოქმედება კომიქსების ამ სერიაში მიმდინარეობს 3,964 წელს იავინის ბრძოლამდე.
ბლანჩარდვილი (უისკონსინის სოფელი)
ბლანჩარდვილი (Blanchardville) — სოფელი აშშ-ში, უისკონსინის შტატში. შედის აიოვის ოლქის შემადგენლობაში. 2010 წლის აღწერის მონაცემებით, სოფლის მოსახლეობა 825 ადამიანს შეადგენდა, სიმჭიდროვე 637.1 კაცი/კმ². ფართობი 1,29 კმ².
გეოგრაფია
აშშ-ის ბიუროს აღწერის მონაცემებით, სოფლის ფართობი 1,29 კმ²-ს შეადგენდა. აქედან ხმელეთს ფართობის მთლიანი ნაწილი უჭირავს.
სქოლიო
კატეგორია:აიოვის ოლქის დასახლებები
ტარაუერა
ტარაუერა — ტბა ახალ ზელანდიაში, ჩრდილოეთ კუნძულზე; უდიდესია ვულკან ტარაუერის გარშემო მდებარე ტბათა ჯგუფში. მდებარეობს ქალაქ როტორუიდან 18 კმ-ით აღმოსავლეთით, ვულკან ტარაუერიდან 5 კმ-ით დასავლეთით. ზედაპირის ფართობი 41 კმ²-ია.
ტბას მნიშვნელოვანი ზიანი მიაყენა 1886 წლის 10 ივნისს ტარაურის ამოფრქვევამ, რის შედეგადაც დაიღუპა 150 ადამიანი, დაიმარხა ტბის სამხრეთ-დასავლეთ ნაპირზე მდებარე მაორის სოფელი ტე-უაიროა.
ზაფხულობით ტარაუერა პოპულარულია თევზაობისა და წყლის სპორტის მოყვარულებს შორის. თბილწყლიან პლაჟებთან აწყობენ კემპინგს.
სქოლიო
კატეგორია:ახალი ზელანდიის ტბები
ცეზურა
ცეზურა (ლათ. caesura - გაპობა, მოცელვა), ტაეპის რიტმულ-ინტონაციური პროცესის გამყოფი ბუნებრივი შესვენება; ტაეპის სტრუქტურული ელემენტი.
ანტიკურ მეტრიკაში ცეზურა მოდიოდა, როგორც წესი, ტაეპის შუა ნაწილზე და ყოფდა მას ორ ნახევარტაეპედად, რომელთაგან პირველს აღმავალი რიტმი ჰქონდა, მეორეს - დაღმავალი. სილაბურ-რიტმულ ლექსთწყობაში კი ცეზურა ტაეპში მიჰყვება ტერფების დაბოლოებას და ყოფს ტაეპს ორ ნაწილად, რომელთაც აქვს ერთნაირი ხასიათის რიტმული სვლა: ან ორივეს აღმავალი ან დაღმავალი. თუ ტაეპი იყოფა ორ ტოლ (ან თითქმის ტოლ) ნაწილად მაშინ ასეთ ცეზურას მთავარს უწოდებენ. დიდი ზომის ტაეპებში მთავარი ცეზურების გარდა არსებობს კიდევ მცირე ცეზურები. მთავარი ცეზურის ადგილი ტაეპში მკაცრად განსაზღვრულია, მცირე ცეზურებისა - არა. მთავარი ცეზურა ზოგჯერ იმდენად გამოკვეთილია, რომ იქმნება შთაბეჭდილება, თითქოს ორი ნახევარტაეპედი კი არ არის, არამედ ორი ტაეპია. მაგრამ თანამედროვე პოეზიაში (როდესაც არსებობს ლექსი პროზად, რიტმული პროზა, ვერლიბრი) ლექსის ძირითად ნიშნად რჩება გრაფიკა: ტექსტის ტაეპებად დაწერა-განლაგება. ტაეპი რამდენადაც გრძელია იმდენად უფრო საჭიროებს ცეზურებს. II და III ტერფიან ტაეპში ცეზურა არა არის, იგი IV და მეტტერფიან ტაეპებში ჩნდება II, III ან IV ტერფის შემდეგ. ცეზურა ზოგჯერ ინტონაციური პაუზის როლში გამოდის.
ცეზურის სახეებია:
ქართულ ლექსს აქვს დიდი და მცირე ცეზურები. ის შეიძლება იყოს:
ქართული საზომების დიდი ცეზურა მეტწილად თანხვდება სიტყვისა და ტერფის საზღვარს, მცირე ცეზურა კი ამ საზღვარს შეიძლება დაემთხვეს, შეიძლება არა: "ყორღანებიდან /გნოლი/ აფრინდა" (გ. ლეონიძე)
ცეზურა არ უდრის რიტმულ პაუზას.
ლიტერატურა
კატეგორია:ლიტერატურული ტერმინები
ხარისთვალა ქართლის
ხარისთვალა ქართლის — ქართული აბორიგენული თეთრყურძნიანი სასუფრე ვაზის ჯიში ქართლიდან.
ბოტანიკური აღწერა
ზრდასრული ფოთოლი დიდი ზომისაა, მომრგვალო ან გულისებრი ფორმის, ძირითადად სამნაკვთიანი, იშვიათად ხუთნაკვთიანებიც გვხვდება. ფოთლის ქვედა მხარე საშუალოდაა შებუსული აბლაბუდისებრ-ჯაგრისებრად, რომლებიც ძარღვების გასწვრივ ჭარბობს. ყვავილი ორსქესიანია. მტევანი დიდი ზომისაა, ცილინდრულ-კონუსური ფორმის, დატოტვილი, ხშირად უფორმო, საშუალო სიკუმსის, ზოგჯერ თხელიც. მარცვალი საკმაოდ დიდია, მრგვალი ან ოდნავ ოვალური, ღია ნაცრისფერი, მოწითალო ელფერით. თხელკანიანია, ცვილისებრი ფიფქით ოდნავ დაფარული. რბილობი წვნიანია (ლორწოსებრი). წვენი უფერულია.
ქართლის ხარისთვალა საშუალოზე ძლიერი ზრდისაა. სავეგეტაციო პერიოდი კვირტის გაშლიდან სრულ სიმწიფემდე 169 დღეა. სრულ სიმწიფეში სექტემბრის ბოლოს შედის. მტევნის წონა 250-300 გრამია, საჰექტარო მოსავლიანობა კი 8.0-12.0 ტონა. ყურძნის სრული სიმწიფის პერიოდში მისი შაქრიანობა აღწევს 17-18%-ს, ხოლო მჟავიანობა — 4.5-6 გ/ლ-ს.
გამოიყენება სასუფრე ყურძნად, სხვა ადგილობრივ ჯიშებთან შერევით სუფრის თეთრი, მშრალი ღვინის დასამზადებლად და საბრენდე სპირტის მისაღებად.
ლიტერატურა
კატეგორია:ვაზის თეთრყურძნიანი სასუფრე ქართული ჯიშები კატეგორია:ქართლის ვაზის ჯიშები
მართა ვაშინგტონი
ბიოგრაფია
მართა დაიბადა 1731 წლის ივნისს, უილიამსბურგთან (ვირჯინია) ახლოს, ვირჯინიელი პლანტატორის ჯონ დენდრიჯის ოჯახში. 18 წლის ასაკში დაქორწინდა მდიდარ, მასზე 20 წლით უფროს დენიელ პარკ-ქასთისზე. მათ ჰყავდათ ოთხი შვილი, რომელთაგანაც მხოლოდ ორმა მიაღწია ზრდასრულ ასაკს. 1757 წელს დენიელ ქასთისი გარდაიცვალა.
მისი მეუღლის გარდაცვალებიდან ორი წლის შემდეგ, 1759 წლის 6 იანვარს, მართა დენბრიჯი ცოლად გაჰყვა პოლკოვნიკ ჯორჯ ვაშინგტონს. დაქორწინების შემდეგ ისინი ცხოვრობდნენ ვაშინგტონის სახლში მაუნთ ვერნონში. მათ თანაცხოვრებისას საერთო შვილი არ ჰყოლიათ.
მართა დენდრიჯი წინააღმდეგი იყო ჯორჯ ვაშინგტონის გაპრეზიდენტებისა და ინაუგურაციასაც კი არ დასწრებია, თუმცა შემდეგ მან ნათლად შეასრულა ყველა ის მოვალეობა, რომელიც ამერიკის შეერთებული შტატების პირველ ლედის ეკისრებოდა.
მართა ვაშინგტონი გარდაიცვალა მაუნთ ვერნონში, იგი დაკრძალეს 1802 წლის 22 მაისს. 1831 წელს იგი გადაასვენეს აკლდამაში თავისი მეუღლის გვერდით.
1902 წელს მართა დენდრიჯი გახდა პირველი ქალი, რომელიც ამერიკის შეერთებული შტატების საფოსტო მარკაზე გამოისახა.
სქოლიო
კატეგორია:აშშ-ის პირველი ქალბატონები კატეგორია:დაბადებული 2 ივნისი კატეგორია:დაბადებული 1731 კატეგორია:გარდაცვლილი 22 მაისი კატეგორია:გარდაცვლილი 1802
პლასა-დე-ლა-რევოლუსიონი
პლასა-დე-ლა-რევოლუსიონი (Plaza de la Revolución) — კუბის დედაქალაქ ჰავანის ერთ-ერთი მუნიციპალიტეტი და მოედანი.
მუნიციპალიტეტი გადაჭიმულია მოედნიდან დაბლა, ზღვამდე. ასევე მოიცავს ვედადოს რაიონს.
მოედანი
მინი|250პქ|მარცხნივ|[[ხოსე მარტის მემორიალი]] მოედანი მსოფლიოს ქალაქების მოედნებს შორის სიდიდით 31-ე ადგილზეა და 72000 მ² ფართობს იკავებს.
ამ მოედანზე გამართულა მრავალი პოლიტიკური აქცია, აქედან მიმართავდნენ ხალხს ფიდელ კასტრო და სხვა პოლიტიკური ლიდერები. მმართველობის დროს, მნიშვნელოვან შემთხვევებში, კასტრო მოედნიდან მილიონობით ადამიანს მიმართავდა, ტრადიციად იყო მიმართვა ყოველი წლის 26 ივლისს.
მოედანის მთავარი ნაგებობაა ხოსე მარტის მემორიალი, რომელიც 109 სიმაღლის კოშკსა და 18 მ სიმნაღლის სტატუეტს წარმოადგენს. მოედნის გარშემო განლაგებულია ეროვნული ბიბლიოთეკა, მრავალი სამინისტრო და სხვა შენობები. მონუმენტის უკან მდებარეობს ყოფილი მმართველი ფიდელ კასტროს ოფისი, რომელიც მკაცრად დაცულია. მემორიალის მოპირდაპირე მხარეს, გაკრულია ჩე გევარას ცნობილი სურათი სლოგანით: "Hasta la Victoria Siempre" (ყოველთვის გამარჯვებისკენ).
მოედნისა და ხოსე მარტის მემორიალის მშენებლობა ფულხენსიო ბატისტას მმართველობის დროს დაიწყო და 1959 წელს დასრულად (ხელისუფლებაში ფიდელ კასტროს მოსვლის წელს). თავდაპირველად მას პლასა-სივიკა (Plaza Cívica — სამოქალაქო მოედანი) ერქვა, კუბის რევოლუციის (1959) შემდეგ კი პლასა-დე-ლა-რევოლუსიონ (რევოლუციის მოედანი) ეწოდა.
დემოგრაფია
2004 წელს, მუნიციპალიტეტის მოსახლეობა 161 631 ადამიანს შეადგენდა. 12 კმ² ფართობზე მოსახლეობის სიმჭიდროვე იყო 13 469,3 ადამიანი კმ²-ზე.
სქოლიო
კატეგორია:კუბის ქალაქები
დიმონა
დიმონა — ქალაქი ისრაელში. მდებარეობს ნეგევის უდაბნოში, ბეერ-შევადან სამხრეთ-აღმოსავლეთით 36კმ-ში. დიმონაზე გადის ავტომაგისტრალი, რომელიც ქვეყნის ცენტრალური რაიონებიდან მიემართება წითელი ზღვის კურორტ ეილათისაკენ.
კატეგორია:ისრაელის ქალაქები
ფერდინანდ II
ფერდინანდ II შეიძლება იყოს:
Liste der Herrscher namens Ferdinand Ferdinando (regantoj)
ლიზო
ადრეული ცხოვრება
მელისა ვივიანე ჯეფერსონი დაიბადა დეტროიტში, მიჩიგანის შტატში. ათი წლის ასაკში მისი ოჯახი საცხოვრებლად გადავიდა ჰიუსტონში, ტეხასის შტატში. იგი კლასიკური გაწვრთნილი იყო ფლეიტისტად, მუსიკის ცნობილმა მასწავლებელმა კლაუდია მომენმა ათი წლის ასაკიდან ასწავლდა მას ამ ინსტრუმენტზე დაკვდა, სანამ საშუალო სკოლა დაამთავრა. ლიზომ მოზარდობის ასაკში რეპერობა დაიწყო ჰიუსტონის სამხრეთ-დასავლეთ ნაწილში, რომელიც ალიეფის სახელით არის ცნობილი. 14 წლის ასაკში მან მეგობრებთან ერთად ჩამოაყალიბა მუსიკალური ჯგუფი, სახელწოდებით Cornrow Clique. ამ დროს მან შეიძინა მეტსახელი "Lizzo", "Lissa" - ს ვარიანტი, რომელიც შთაგონებულია ჯეი-ზი-ს "Izzo (H.O.V.A.)"-ით. 2006 წელს ალიფ ელსიკის საშუალო სკოლის დამთავრების შემდეგ მან ჰიუსტონის უნივერსიტეტში ისწავლა კლასიკური მუსიკა ფლეიტაზე. 21 წლის ასაკში, მამის გარდაცვალების შემდეგ, მან ერთი წელი იცხოვრა მანქანაში, რადგან ის ცდილობდა მუსიკალურ ინდუსტრიაში შეღწევას. ის 2011 წელს საცხოვრებლად მინეაპოლისში, მინესოტაში გადავიდა.
კარიერა
მან მიაღწია დიდ წარმატებას მესამე სტუდიური ალბომის, Cuz I Love You (2019) გამოშვებით, რომელიც აშშ – ის Billboard 200 – ის ხუთეულში მოხვდა. ალბომმა წარმოშვა ორი სინგლი: "Juice" და "Tempo". ალბომის დელუქსი ვერსია მოიცავდა ლიზოს 2017 წლის სინგლს "Truth Hurts", რომელიც გახდა ვირუსული ჰიტი და მისი პირველი გამოსვლიდან ორი წლის შემდეგ ლიდერობდა აშშ-ს Billboard Hot 100-ზე. ამ პერიოდში ჩარტებში ავიდა მისი 2016 წლის სინგლი "Good as Hell", რომელმაც მიაღწია დიდ სამეულში და გაერთიანებული სამეფოს სინგლების ჩარტის ათეულში. ლიზომ გრემის 62-ე დაჯილდოებაზე მიიღო რვა ნომინაცია, რაც ყველაზე მეტი იყო იმ წელს ნებისმიერი შემსრულებლისთვის, მათ შორისაა წლის ალბომი Cuz I Love You- ის დელუქსი ვერსიისთვის, წლის სიმღერა და წლის ჩანაწერი "სიმართლე იტანჯება", ასევე საუკეთესო ახალი შემსრულებელი. საბოლოოდ მან მოიგო პრიზები საუკეთესო ურბანული თანამედროვე ალბომით, საუკეთესო პოპ-სოლო სპექტაკლი "სიმართლე ავნებს" და საუკეთესო ტრადიციული R&B შესრულება სიმღერისთვის "ჯერომი". სიმღერისა და რეპის გარდა, ლიზო სამსახიობო როლებს ასრულებს: იგი ახნოვანებდა ანიმაციურ ფილმში UglyDolls (2019) და გამოჩნდა კრიმინალურ კომედიურ-დრამატულ ფილმში Hustlers (2019). 2019 წელს Time- მა ლიზო დაასახელა "წლის შემსრულებლად" მეტეორიული აღმავლობისა და მუსიკაში შეტანილი წვლილისთვის. გრემის სამი ჯილდოს გარდა, მან ასევე მოიგო Billboard Music Award, BET Award და ორი Soul Train Music Awards. ალტ=Lizzo smiles in a white dress|მინი|ლიზო გრემის 62-ე დაჯილდოებაზე|279x279პქ
პირადი ცხოვრება
2018 წლის ივნისის ინტერვიუში მისი სექსუალურობის შესახებ კითხვაზე, ლიზომ თქვა: "მე პირადად მხოლოდ ერთ რამეს არ ვეკუთვნი .... ამიტომ ფერები LGBTQ + არის ცისარტყელა! იმიტომ რომ სპექტრია და ახლა ჩვენ ვცდილობთ შევინარჩუნოთ ის. ეს არ გამოდგება ჩემთვის. " ის არის LGBTQ + მხარდამჭერი და თავის ფანებს უწოდა" ლიზბიანები ". 2019 წლის ივნისში, Stonewall- ის არეულობების 50 წლისთავის აღსანიშნავად, თანამედროვე ლგბტქ უფლებების მოძრაობაში მნიშვნელოვნად მიჩნეულ მოვლენად, Queerty- მ ის დაასახელა Pride50 "ტრეილბლაჟირებულ პიროვნებად", რომლებიც აქტიურად უზრუნველყოფენ საზოგადოების თანასწორობის, მიღებისა და ღირსებისკენ სწრაფვას. ყველა უცნაური ადამიანისთვის ". მთელი თავისი კარიერის განმავლობაში, ლიზო სხეულის დაცინვის სამიზნე იყო. ლიზო ხშირად განიხილება სხეულის პოზიტიურობისა და თავდაჯერებულობის გამოსახულებად. იგი ნაწილობრივ აფასებს სოციალურ მედიასა და ზოგადად ინტერნეტს, თხრობის ზომის შეცვლისა და ჭარბი წონის მქონე ქალების ხილვადობისთვის. ლიზო გაიზარდა ქრისტიანი . 2020 წლის ივნისში, ლიზომ TikTok– ზე განაცხადა, რომ იგი ვეგანია. მინი|ლიზო
სქოლიო
კატეგორია:დაბადებული 27 აპრილი კატეგორია:დაბადებული 1988 კატეგორია:ამერიკელი მომღერლები კატეგორია:XX საუკუნის ამერიკელი მომღერლები კატეგორია:XXI საუკუნის ამერიკელი მომღერლები კატეგორია:ჰიპ-ჰოპი
ჯონ ჯექსონ მილერი
ჯონ ჯექსონ მილერი (John Jackson Miller; დ. 12 იანვარი, 1968) — კომიქსების ამერიკელი ავტორი და კომენტატორი. იგი ცნობილია „ვარსკვლავური ომების“ სამყაროსთან დაკავშირებული ისტორიებით, რომლებიც ძირითადად კომიქსების სახით იქნა გამოცემული. იგი ასევე სხვა კომიქსების ავტორიცაა, მათ შორის – ფილმის „ინდიანა ჯოუნსი და ბროლის თავის ქალის სამეფო“ კომიქსური ადაპტაციის.
სქოლიო
კატეგორია:ამერიკელი მწერლები კატეგორია:დაბადებული 1968
Polyrhachis phalerata
სქოლიო
კატეგორია:ჭიანჭველები
რაშიდი
რაშიდი, როზეტა (رشيد Rašīd ; Rosette ) — ქალაქი ეგვიპტეში, ბეჰეირის მუჰაფაზაში. რაშიდი 64 კილომეტრით არის დაცილებული ალექსანდრიას. ქალაქს გასასვლელი აქვს ხმელთაშუა ზღვაზე და წარმოადგენს მცირე საპორტო პუნქტს. 2006 წლის მდგომარეობით ქალაქის მოსახლეობა შეადგენდა 72,491 ადამიანს.
სქოლიო
კატეგორია:ეგვიპტის ქალაქები კატეგორია:ბეჰეირის მუჰაფაზა კატეგორია:ეგვიპტის ტურიზმი
Highly Strung
2007 წელს ალბომის რემასტერი გამოვიდა 3 დამატებითი კომპოზიციით.
სქოლიო
კატეგორია:სტივ ჰეკეტის ალბომები კატეგორია:1981 წლის ალბომები კატეგორია:Charisma Records-ის ალბომები
ჯიღაურა
ჯიღაურა — სოფელი საქართველოში, მცხეთის მუნიციპალიტეტში, ჯიღაურას თემის ცენტრი (ჯიღაურა, ბიწმენდი). მდებარეობს მუხრან-საგურამოს ვაკეზე, მდინარე თეზმის (არაგვის მარცხენა შენაკადი) მარჯვენა მხარეზე, ზღვის დონიდან 580 მ სიმაღლეზე. ქალაქ მცხეთიდან დაშორებულია 15 კილომეტრით.
სოფელში მდებარეობს ვაზისა და ხეხილის სარგავი მასალის წარმოების ეროვნული ცენტრი. სანერგე გაშენებულია 54 ჰექტარ ფართობზე, სადაც თავმოყრილია 430-მდე ქართული აბორიგენული ვაზის ჯიში.
დემოგრაფია
2014 წლის აღწერის მონაცემებით სოფელში ცხოვრობს 175 ადამიანი.
სქოლიო
კატეგორია:მცხეთის მუნიციპალიტეტის სოფლები
ტრიმი
ტრიმი (Trim; Baile Átha Troim) — პატარა ქალაქი ირლანდიაში, მითის საგრაფოში (ლენსტერის პროვინცია).
1972 და 1984 წლებში ტრიმმა ორჯერ მოიგო ირლანდიის სუფთა ქალაქის კონკურსი, ხოლო 1974 წელს პირველი ადგილი გაიყო ბალიკონელთან.
ისტორია
ქალაქი V-დან XI საუკუნემდე იყო ცენტრი ტრიმის ეპარქიისა, რომელიც დააარსა წმინდა პატრიკმა.
დემოგრაფია
მოსახლეობა — 6 870 ადამიანი (2006 წლის მონაცემებით). 2002 წელს მოსახლეობა შეადგენდა 5 894 ადამიანს.
2006 წლის აღწერის მონაცემები:
ქვემოთმოყვანილ დაფებში ყველა პასუხის ჯამი (სვეტი „ჯამი“), როგორც წესი, დასახლებული პუნქტის სრულ მოსახლეობაზე ნაკლებია (სვეტი „2006“).
1 — ენასთან დაკავშირებით დასმულ კითხვაზე პასუხის გამცემთა წილი მტელ მოსახლეობასთან შეფარდებით.
1 — ენასთან დაკავშირებით დასმულ კითხვაზე მოპასუხეთა წილი მთელ მოსახლეობასთან შეფარდებით.
სქოლიო
კატეგორია:ირლანდიის ქალაქები კატეგორია:მითის საგრაფოს დასახლებული პუნქტები
კომადუგუ-იობე
კომადუგუ-იობე (Komadougou Yobé) — მდინარე ნიგერში და ნიგერიაში, ჩაედინება გაუდინარ ჩადის ტბაში. მდინარის სიგრძე — 1175 კმ, აუზის ფართობი — 148 000 კმ², წყლის საშუალო წლიური ხარჯი (ქალაქ დიფასთან, შესართავთან ახლოს) — 15 მ/წმ.
სათავე მდებარეობს ნიგერიის ტერიტორიაზე, ქვედა დინება ბუნებრივი საზღვარია ნიგერსა და ნიგერიას შორის. თვითონ კომადუგუ-იობე სოფელ გაშვის დასავლეთით იქმნება მდინარეების იამარის (ასევე კატაგუმი) და ჰადეჯას შეერთებით.
შესართავი მდებარეობს ნიგერიის ქალაქ ბისაგანასთან (ბორნოს შტატი).
სქოლიო
კატეგორია:ნიგერის მდინარეები კატეგორია:ნიგერიის მდინარეები
ჯორჯ პლანტაგენეტი (კლარენსის ჰერცოგი)
ჯორჯ პლანტაგენეტი (George Plantagenet; დ. 21 ოქტომბერი, 1449, დუბლინი, ირლანდია — გ. 18 თებერვალი, 1478, ლონდონი, ინგლისი) — იორკთა დინასტიის წარმომადგენელი. იორკის ჰერცოგ რიჩარდ პლანტაგენეტისა და სესილი ნევილის ვაჟი. ინგლისის ორი მეფის: ედუარდ IV-ისა და რიჩარდ III-ის ძმა. ვარდების ომის პერიოდში ერთ-ერთი მნიშვნელოვანი პოლიტიკური ფიგურა იყო. მოგვიანებით განუდგა საკუთარ დინასტიას და ლანკასტერებს მიემხრო, რისთვისაც იგი ძმამ სიკვდილით დასაჯა. მოგვიანებით, ტიუდორების მმართველობისას, სიკვდილით დასაჯეს მისი ორივე შვილიც.
ბიოგრაფია
ჯორჯი დაიბადა 1449 წლის 21 ოქტომბერს დუბლინის სასახლეში, ირლანდიაში. იგი იყო იორკის ჰერცოგ რიჩარდ პლანტაგენეტისა და მისი მეუღლის, ჰერცოგინია სესილი ნევილის შუათანა ვაჟი. მისი ბავშვობა ინგლისის ისტორიის ერთ-ერთ ყველაზე ბნელ პერიოდს: ასწლიანი ომის დასასრულსა და ვარდების ომის დასაწყისს დაემთხვა. 1460 წელს ინგლისის დედოფალმა მარგარიტა ანჟუელმა ჯორჯის მამა და მისი უმცროსი ძმა სიკვდილით დასაჯა და მათი თავები ხიშტებზე წამოაგო. საპასუხოდ ჯორჯმა და მისმა ძმებმა, ედუარდმა და რიჩარდმა დიდი ჯარი შეკრიბეს, დაამხეს მეფე ჰენრი VI და ტახტზე ედუარდ IV დასვეს. დედოფალი მარგარიტა იძულებული გახდა ვაჟთან ერთად შოტლანდიაში გაქცეულიყო.
სულ მალე ჯორჯს მისმა ძმამ, უკვე მეფე ედუარდ IV-მ კლარენსის ჰერცოგის, რიჩმონდის ერლისა და ირლანდიის ლორდ-ლეიტენანტის წოდებები მისცა. იმავდროულად ჯორჯი განიხილებოდა თავისი დის, ბურგუნდიის ჰერცოგინია მარგარეტ იორკელის გერის, ბურგუნდიისა და ნიდერლანდების მმართველ მარია ბურგუნდიელის საქმროდ, თუმცა მოლაპარაკებები ჩაიშალა.
ამ ყველაფრის პარალელურად ჯორჯს ცუდი ურთიერთობა ჩამოუყალიბდა თავირ რძალთან, დედოფალ ელიზაბეთთან, რის გამოც მალევე მოექცა თავისი ბიძაშვილის, „მეფეების შემქმნელად“ წოდებული რიჩარდ ნევილის, იგივე გრაფი უორვიკის გავლენის ქვეშ, რომელმაც ამბიციური კლარენსი დაარწმუნა, რომ ცოლის გავლენის ქვეშ მყოფ ედუარდს დაამხობდა და მას გაამეფებდა. ამის გამო ჯორჯმა ძმას უღალატა, 1469 წლის 11 ივლისს ცოლად შეირთო უორვიკის ასული იზაბელ ნევილი და დაიწყო ამბოხების მზადება. მარცხნივ|მინი|326x326პქ|ჯორჯ პლანტაგენეტი და მისი ცოლი, იზაბელ ნევილი ვინაიდან ჯორჯის ამბოხი მალევე ჩაახშო ედუარდმა, იგი იძულებული გახდა ცოლთან და მის ოჯახთან ერთად საფრანგეთში გაქცეულიყო. აქ იგი სიმამრმა მარტივად გადაიყვანა ძველი დედოფლის, საფრანგეთში მცხოვრები მარგარიტა ანჟუელის მხარეს. 1470 წელს ნევილებმა დაამხეს ედუარდ IV და ტახტზე ჰენრი VI დააბრუნეს, თუმცა ფლანდრიიდან დაბრუნებულმა ედუარდმა 1471 წელს ბარნეტის ბრძოლაში გაანადგურა მათი ჯარი და მოკლა უორვიკი. ამის გამო ჯორჯი იძულებული გახდა მისულიყო ტახტზე დაბრუნებულ ძმასთან და შენდობა ეთხოვა, რომელიც მალეე მიიღო, მეტიც, მეფემ მას მისი სიმამრის ტიტულები: უორვიკისა და სალისბურის ერლობა უბოძა.
1475 წელს ჯორჯს ცოლმა ნანატრი ვაჟი და მემკვიდრე გაუჩინა, თუმცა 1476 წელს იზაბელ ნევილი მეოთხე მშობიარობას გადაჰყვა, რამაც კლარენსზე ცუდად იმოქმედა. ამის გამო ჯორჯის შვილები აღსაზრდელად იზაბელის დამ, ანა ნევილმა წაიყვანა თავისთან.
მიუხედავად იმისა, რომ იზაბელი მშობიარობას გადაჰყვა, ჯორჯი ჯიუტად ამტკიცებდა, რომ იგი დედოფალმა ელიზაბეთმა მოწამლა, რომელთანაც კლარენსებს ცუდი ურთიერთობა ჰქონდათ. დედოფლის უსაფუძვლოდ დადანაშაულებამ კლარენსი მეფეს კვლავ დაუპირისპირა. ამის გამო ედუარდ IV-მ იგი შეშლილად გამოაცხადა და სამეფო კარიდან გააძევა. 1477 წლის დამლევს გაირკვა, რომ ჯორჯი ჩუმად ცდილობდა დაქორწინებულიყო მარია ბურგუნდიელზე, რამაც გააჩინა ჭორები, რომ იზაბელი მან თავად მოწამლა, რათა ხელახლა ექორწინა.
მარია ბურგუნდიელთან საიდუმლო ქორწინების ამბავთან ერთად გაირკვა, რომ ჯორჯი ფრანგებთან ცდილობდა მოლაპარაკებას, რათა ისინი მას გამეფებაში დახმარებოდნენ. ვინაიდან არსებობდა მისი ღალატის დამადასტურებელი წერილები და დოკუმენტები, ედუარდ IV-მ ვერ შეძლო მისი პატიება და იგი სასამართლოს წარუდგინეს. პროცესის დროს იგი ლონდონის ტაუერში იყო გამოკეტილი. საბოლოოდ სასამართლომ სახელმწიფოს ღალატისათვის სიკვდილით დასჯის განაჩენი გამოუტანა, თუმცა მეფემ „მოწყალება გამოიჩინა“ და ნება დართო, რომ თავად აერთია საკუთარი სიკვდილის ხერხი. მინი|242x242პქ|ჯორჯის უფროსი ასული, ლედი მარგარეტ პოლი, სალისბურის გრაფინია 1478 წლის 18 თებერვალს ლონდონის ტაუერში 28 წლის ჯორჯი მალვუაზის ღვინით სავსე კასრში დაახრჩეს, მისივე სურვილით. მისმა ცხოვრებამ ფართო ასახვა ჰპოვა ხელოვნებაში. ჯორჯის პერსონაჟი ფიგურირებს შექსპირის ორ პიესაში: „ჰენრი VI“-სა და „რიჩარდ III“-ში, ასევე იგი ერთ-ერთი მთავარი პერსონაჟია ფილიპა გრეგორის რომანზე დაყრდნობით გადაღებულ სერიალში „თეთრი დედოფალი“.
შვილები
ჯორჯს მეუღლისაგან სულ ოთხი შვილი შეეძინა:
ლიტერატურა
კატეგორია:დაბადებული 21 ოქტომბერი კატეგორია:დაბადებული 1449 კატეგორია:გარდაცვლილი 18 თებერვალი კატეგორია:გარდაცვლილი 1478 კატეგორია:იორკები კატეგორია:სიკვდილით დასჯილი მონარქები
ტაეპი
ტაეპი, სტრიქონი ლექსის რიტმულ-ინტონაციური პროცესის მეტრულად განსაზღვრული ფონიკური და გრაფიკული ნორმა, რომელსაც ემორჩილება სინტაქსი. ტაეპები ურთიერთშეფარდებული და თანაზომადი ერთეულებია, რითაც ლექსითი ნაწარმოები განსხვავდება პროზაულისგან.
ტაეპის გრაფიკული პრინციპი საფუძვლად უდევს პროზისა და პოეზიის გამიჯვნას, რასაც გადამწყვეტი მნიშვნელობა ენიჭება ისეთი ჟანრების არსებობის პირობებში, როგორიცაა ლექსი პროზად, ვერლიბრი, რიტმული პროზა.
ანტიკურ მეტრული ლექსთწყობაში ტაეპი შედგება ტერფებისგან, რომლებიც აქ ლექსის საზომი ერთეულია. აღმოსავლურ მეტრულ ლექსთწყობაში კი ლექსის საზომი ერთეულია ბაითი. სილაბურ ლექსთწყობაში და, ნაწილობრივ, სილაბურ-ტონურ ლექსთწყობაში, ტაეპი მარცვალთა რაოდენობით იზომება. სილაბურ-ტონურ ლექსთწყობაში ტაეპი ლექსის საზომი ერთეულია. ტაეპის სტრუქტურული ელემენტებია: მეტრი, რიტმი, ინტონაცია, მახვილი, კლაუზულა, რითმა, ცეზურა, სტრუქტურული პაუზა, ანაკრუზა, ეპიკრუზა.
ლიტერატურა
კატეგორია:ლიტერატურული ტერმინები
ლაშა სალუქვაძე
ლაშა სალუქვაძე (დ. 21 დეკემბერი 1981, თბილისი) — ქართველი ფეხბურთელი, აზერბაიჯანული ბაქოს „ინტერისა“ და საქართველოს ეროვნული ნაკრების მცველი. მისი პოზიციაა დაცვის მარჯვენა ფრთა, წარმატებით თამაშობს დაცვის ცენტრშიც.
საკლუბო
ლაშა სალუქვაძე 2003 წლიდან ბაქოს „ინტერშია“. 2004 წელს მან თბილისის „დინამოს“ შემადგენლობაში მოიგო საქართველოს თასი და იასპარეზა უეფას თასის ჯგუფურ ეტაპზე. 2005 წლის ზაფხულში ლაშა სათამაშოდ რუსული პრემიერლიგის კლუბ ყაზანის „რუბინში“ გადავიდა. 2005-2008 წლები წარუმატებელი გამოდგა ქართველი მცველისთვის ევროტურნირებზე, 2006 წელს რუბინმა უეფას თასის მესამე ეტაპამდე მიაღწია, მაგრამ იტალიურ „პარმასთან“ ორი მატჩის ჯამში დამარცხდა და გამოეთიშა ასპარეზობას. მომდევნო წელს კი ინტერტოტოს თასის მეორე ეტაპიდან ყაზახურმა „ტობოლმა“ გამოაგდო. 2008 წლის ნოემბერში კი გუნდი რუსეთის ჩემპიონი გახდა და ჩემპიონთა ლიგის ჯგუფურ ეტაპზე თამაშის უფლება მოიპოვა, სადაც ქართველმა მცველმა ისეთი ძლიერი გუნდების წინააღმდეგ ითამაშა, როგორებიცაა კიევის „დინამო“, „ბარსელონა“ და მილანის „ინტერი“. ამ თამაშებიდან ყველაზე გამორჩეული იყო „ბარსელონასთან“, სადაც სალუქვაძემ პირნათლად დაჯაბნა კატალონიური კლუბის არგენტინელი ვარსკვლავი და 2009 წლის საუკეთესო ფეხბურთელი ლეონელ მესი, მისი კარგი თამაში თვით ლეომაც აღიარა. 2009 წელს ლაშა სალუქვაძე რუბინის შემადგენლობაში მეორედ გახდა რუსეთის ჩემპიონი და კვლავ მიიღო მონაწილეობას 2010-11 წლის ჩემპიონთა ლიგის გათამაშებაში.
სანაკრებო
ლაშა სალუქვაძე ნაკრებში 2004 წლიდან ასპარეზობს.მისი დებიუტი ალბანეთის ეროვნულ ნაკრებთან შედგა.ამ დროიდან ლაშა სისტემატურად ასპარეზობდა ქვეყნის უპირველეს ნაკრებში,ჩაატარა 24 თამაში,გაიტანა 1 გოლი,სანამ ერთ დროს ნაკრების მწვრთნემა ექტორ კუპერმა აღარ გაოიძახა,არადა სალუქვაძე ერთნაირი წარმატებით თამაშობდა როგორც რუსეთის ჩემპიონატში და ჩემპიონთა ლიგაში.2009 წლიდან ნაკრებს სათავეში თემურ ქეცბაია ჩაუდგა, რომელმაც დააბრუნა რუბინელი ნაკრებში.
რესურსები ინტერნეტში
კატეგორია:დაბადებული 1981 კატეგორია:ქართველი ფეხბურთელები კატეგორია:თბილისის ლოკომოტივის ფეხბურთელები კატეგორია:თბილისის დინამოს ფეხბურთელები კატეგორია:ყაზანის რუბინის ფეხბურთელები კატეგორია:ნიჟნი ნოვგოროდის ვოლგას ფეხბურთელები კატეგორია:გორის დილას ფეხბურთელები კატეგორია:ხაბაროვსკის სკა-ენერგიას ფეხბურთელები კატეგორია:ბაქოს ინტერის ფეხბურთელები კატეგორია:საქართველოს ნაკრების ფეხბურთელები კატეგორია:დაბადებული 21 დეკემბერი კატეგორია:ეროვნული ლიგის ფეხბურთელები
ხარისთვალა თეთრი
ხარისთვალა თეთრი — ქართული აბორიგენული თეთრყურძნიანი სასუფრე ვაზის ჯიში კახეთიდან.
აღმოსავლეთ საქართველოში ხეივნების ფორმით მცირედაა გავრცელებული. ქართლში ხარისთვალა თეთრს „თეთრ ღარიბას“ ეძახიან.
ბოტანიკური აღწერა
ზრდასრული ფოთოლი დიდი ზომისაა, მომრგვალო, უფრო ხშირად განივოვალური ფორმის ხუთნაკვთიანი. ფოთლის ქვედა მხარე ჯაგრისებრად ძალიან თხლადაა შებუსული. ყვავილი მდედრობითია. მტევანი საშუალო ზომისაა, ცილინდრული, იშვიათად ცილინდრულ-კონუსური ფორმის. ზოგჯერ მხრიანია, ხანდახან — დატოტვილი, კუმსია, იშვიათად საშუალო სიკუმსის (ჯიშისთვის დამახასიათებელია წვრილმარცვლიანობა). მარცვალი მსხვილი ზომისაა, ოვალური ფორმის, ზოგჯერ მომრგვალო, ყვითელი. ვანი თხელია, ცვილისებრი ფიფქით ოდნავ დაფარულ-რბილობი მკვრივი და კნატუნაა. გემო სასიამოვნო და ჰარმონიული აქვს, სუსტად გამოხატული ჯიშური არომატით.
ხარისთვალა თეთრის სავეგეტაციო პერიოდი კვირტის გაშლიდან სრულ სიმწიფემდე 154 დღეა. ყურძენი სრულ სიმწიფეში სექტემბრის დასაწყისში ან სექტემბრის შუა რიცხვებში შედის. მტევნის წონა 250-300 გრამია, საჰექტარო მოსავლიანობა კი 5.0-6.0 ტონა. ყურძნის სრული სიმწიფის პერიოდში მისი შაქრიანობა აღწევს 16-19%-ს, ხოლო მჟავიანობა — 4.5-7გ/ლ-ს.
ლიტერატურა
კატეგორია:კახეთის ვაზის ჯიშები კატეგორია:ვაზის თეთრყურძნიანი სასუფრე ქართული ჯიშები
კობი (უისკონსინის სოფელი)
კობი (Cobb) — სოფელი აშშ-ში, უისკონსინის შტატში. შედის აიოვის ოლქის შემადგენლობაში. 2010 წლის აღწერის მონაცემებით, სოფლის მოსახლეობა 458 ადამიანს შეადგენდა, სიმჭიდროვე 213.1 კაცი/კმ². ფართობი 2,15 კმ².
გეოგრაფია
აშშ-ის ბიუროს აღწერის მონაცემებით, სოფლის ფართობი 2,15 კმ²-ს შეადგენდა. აქედან ხმელეთს ფართობის მთლიანი ნაწილი უჭირავს.
სქოლიო
კატეგორია:აიოვის ოლქის დასახლებები
სულორი (ვანის მუნიციპალიტეტი)
სულორი (ყოფ. დვალიშვილების თემი) — სოფელი საქართველოში, იმერეთის მხარის ვანის მუნიციპალიტეტში. თემის ცენტრი. მდებარეობს მდინარე სულორის (რიონის მარცხენა შენაკადი) ნაპირებზე. ზღვის დონიდან 250 მეტრი. ვანიდან 11 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 702 ადამიანი.
ისტორია
სოფელი ისტორიულად შედიოდა დვალიშვილების თემში. სოფელში დგას ისტორიული კოშკი — გორმაღალის ციხე.
კურორტი
სულორი ადგილობრივი მნიშვნელობის კლიმატურ-ბალნეოლოგიური კურორტია. უშუალოდ კურორტის დაქვემდებარებაშია 3 ჰექტარი ტერიტორიაა. ჰავა ნოტიო სუბტროპიკულია. იცის რბილი უთოვლო ზამთარი (იანვრის საშუალო ტემპერატურა 5 °C) და ცხელი ზაფხული (აგვისტოს საშუალო ტემპერატურა 23 °C). ნალექები 1600 მმ წელიწადში. სამკურნალო ფაქტორია დაბალი მინერალიზაციის სუსტი სულფიდური, სულფატურ-ჰიდროკარბონატული ნატრიუმიანი მინერალური წყალი (ტემპერატურა 35 °C), რომელსაც იყენებენ აბაზანებისათვის საყრდენ-სამოძრაო აპარატის, პერიფერიული ნერვული სისტემის და გინეკოლოგიური დაავადებების სამკურნალოდ. სეზონი ივნისიდან ოქტომბრის ჩათვლით.
კურორტს აქვს საკუთარი პოლიკლინიკა და ბალნეოთერაპიული მკურნალობისათვის განკუთვნილი 32 ინდივიდუალური აბაზანა.
სქოლიო
კატეგორია:ვანის მუნიციპალიტეტის სოფლები კატეგორია:ვანის მუნიციპალიტეტის კურორტები
მეტრი (ლექსთწყობა)
მეტრი (μέτρον) — ლექსთწყობაში ლექსის საზომი, ლექსის სქემა ტერფაბად მისი დაშლის თვალსაზრისით.
მეტრს სხვადასხვა გაგება აქვს: 1. მეტრულ ლექსში რიტმული სიმწყობრე, რომელსაც საფუძვლად უდევს სუსტი და ძლიერი ადგილების ნორმირებული მონაცვლეობა. 2. ლექსის საზომი, ანუ თანაზომადი ბგერითი ელემენტების ნორმირებული თანაფარდობა, როგორც სალექსო რიტმის ეტალონი. მეტრი ლექსში ნორმაა, რომელიც პირველივე სტრიქონში რიტმის ეტალონად იქცევა შემდგომში სტრიქონების რიტმისთვის, მთელი ლექსის რიტმული ბადისთვის და რომლის დაცვა ლექსითი მეტყველების აუცილებელი პირობაა; ამით განსხვავდება ლექსითი მეტყველება ჩვეულებრივი მეტყველების რიტმული ტენდენციებისაგან, რომლებიც განპირობებულია რესპირაციით, წარმოთქმის პირობებით და სხვ.
ლექსის ცნება ანტიკურ მეტრიკაში წარმოიშვა, მაგრამ ის ყველა სახის ლექსთწყობაში იხმარება, რადგან გულისხმობს საზომის ძირითად თვისებებს, რაც უცვლელია, და მეორეხარისხოვან თვისებებს (რომლებიც იცვლება), რითაც ხელს უწყობს რიტმულ სახესხვაობას. მაგ. ანტიკურ ლექსთწყობაში მეტრი აგებულია გრძელ და მოკლე მარცვალთა მონაცვლეობაზე, სილაბურ ლექსთწყობაში - მარცვალთა რაოდენობის მონაცვლეობაზე, ტონურ ლექსთწყობაში - მახვილთა მონაცვლეობაზე და ა.შ.
ლიტერატურა
კატეგორია:ლიტერატურული ტერმინები
რატატუი (ფილმი)
„რატატუი“ (Ratatouille, ; Ratatouille, ) — 2007 წლის კომპიუტერული ანიმაციური ფილმი, შექმნილი კინოსტუდია Pixar-ის მიერ და რეალიზებული Walt Disney Pictures-ის მიერ. ფილმი არის Pixar-ის მერვე ანიმაციური ნამუშევარი, რომლის რეჟისორია ბრედ ბერდი, რომელმაც ამ ადგილზე ჩაანაცვლა იან ფინკავა, 2005 წელს მისი წასვლის შემდეგ. ფილმის სათაური მომდინარეობს ფრანგული კერძიდან, თან აგრეთვე გააჩნია მსგავსება მთავარი პერსონაჟის სახეობასთან ინგლისურ ენაზე.
სიუჟეტი მოგვითხრობს ვირთხის, სახელად რემის შესახებ, რომელიც ოცნებობს რესტორნის შეფ-მზარეულობაზე და ცდილობს, რომ ოცნებას მიაღწიოს პარიზის ერთ-ერთი რესტორნის დამლაგებელთან ერთად. სურათის პრემიერა გაიმართა 2007 წლის 29 ივნისს აშშ-ში. ფილმმა წარმატებას მიაღწია კინოგაქირავებაში და დადებითი შეფასებებიც დაიმსახურა. ოსკარის მე-80 დაჯილდოებაზე ფილმი ნომინირებული იყო ხუთ ნომინაციაზე, რომელთაგან ოსკარის აღება მხოლოდ საუკეთესო ანიმაციური ფილმის ნომინაციაში მოახერხა.
პიტნა
პიტნა (Mentha) — მრავავალწლოვანი ბალახოვანი მცენარის გვარი ტუჩოსანთა ოჯახისა. 50-100 სმ სიმაღლის ფესურიანი მცენარეა. აქვს მოპირისპირედ განლაგებული ფოთლები და ყლორტების წვეროზე თავთავისებრ ყვავილედში თავმოყრილი მოვარდისფრო-იისფერი ყვავილები.
გვარი მდიდარია სახეობებით. საქართველოში ველურად იზრდება მხოლოდ 4 სახეობა: ომბალო (Mentha pulegium), მინდვრის პიტნა (Mentha arvenis), წყლის პიტნა (Mentha aquatica), ტყის პიტნა (Mentha longifolia). იზრდება მთის ქვედა და შუა სარტყლის ტენიან მდელოებზე, ტყის პირებზე, ბუჩქნარებში, მდინარეთა სანაპიროებსა და სხვა ადგილებში. პიტნა მრავლდება ვეგეტატიურად.
ბაღის პიტნა (Mentha pirepita) ფართოდ არის გავრცელებული ძირითადად ჩრდილოეთ კავკასიაში, უკრაინაში, მოლდოვასა და ბელარუსში. პიტნის ფოთოლი და ყვავილედი შეიცავს ეთეროვან ზეთს (1,5 - 3,5% მშრალ წონაზე), რომლის ძირითადი კომპონენტი მენთოლია. ფოთლისაგან დამზადებულ ნაყენს იყენებენ მედიცინაში. ფოთლისა და მიწისზედა ნაწილებისაგან მიიღება პიტნის ზეთი, რომელსაც, როგორც არომატულ ნივთიერებას, ხმარობენ პარფიუმერია-კოსმეტიკაში. კვების მრეწველობაში პიტნის ზეთი და ფოთოლი კარგი სანელებელია. ბაღის პიტნაში პლანტაციებს განალაგებენ გრუნტის წყლების მახლობლად დაბლობი ადგილების ნოყიერ ნაკვეთებზე, ხოლო მინდვრის თესლბრუნვაში საშემოდგომო თავთავიანი და სამარცვლე პაროსანი კულტურების შემდეგ.
მცენარეს რგავენ ადრე გაზაფხულზე ან შემოდგომაზე კარგად მომზადებულ ბუდნებში. პიტნის მწვანე მასას თიბავენ მასობრივი ყვავილობისას, თუ კარგი ამინდი დადგა, შემოდგომაზე მეორედაც ითიბება. მოსავლიანობა 18-25 ც/ჰა-ზე. პიტნის ზოგი სახეობა თაფლოვანია.
ლიტერატურა
კატეგორია:ტუჩოსანნი კატეგორია:სამკურნალო მცენარეები
მალაიზიური სამზარეულო
მინი|369x369პქ|ქუჩის საჭმელი მალაიზიაში მალიაზიური სამზარეულო ქვეყნის მრავალეთნიკური შემადგენლობითაა განპირობებული. მალაიზიის მოსახლეობის აბსოლუტური უმრავლესობა შეიძლება დაიყოს სამ ძირითად ეთნიკურ ჯგუფად: მალაიელები, ჩინელები და ინდოელები. მრავალ ადგილობრივ ტომთან ერთად ქვეყანაში ბევრია უცხოელი მუშაკი და ემიგრანტი.
იმის გამო, რომ ნახევარკუნძულოვანი მალაიზია სინგაპურთან საერთო ისტორიას იზიარებს, საზღვრის ორივე მხარეს ერთნაირი კერძების მოძიებაა შესაძლებელი. ისტორიული მიგრაციისა და მჭიდრო ეთნიკური და კულტურული ნათესავობის გამო, მალაიზია კულინარიულ კავშირებს ინარჩუნებს ინდონეზიასთან ორივე ქვეყანა ხშირად იზიარებს გარკვეულ კერძებს, როგორიცაა სატაი, რენდანგი და სამბალი. ქვეყანაში ინდური სამზარეულოდან მეტწილად სამხრეთ ინდური და შრი- ლანკური ელემენტები გვხვდება. მთავარ დამახასიათებელს სანელებლების ჭარბი რაოდენობა და სიცხარე წარმოადგენს. მარცხნივ|მინი|სარავაკის ფენებიანი ნამცხვარი
წარმოშობა
მალაიზიური სამზარეულო არის კულინარიული ელემენტების ნაზავი ინდოეთიდან, ჩინეთიდან, ახლო აღმოსავლეთიდან, ინდონეზიიდან და ევროპის რამდენიმე ქვეყნიდან. მალაიზიის მრავალფეროვანი კულინარიული კულტურა მრავალეროვნულობისა და კოლონიური წარსულიდან მომდინარეობს. მე-15 საუკუნეში მალაიზიაში სავაჭრო გზა გადიოდა, სადაც გადაჰქონდათ სანელებლები ახლო აღმოსავლეთიდან. კოლონიალური პერიოდის დროს ქვეყანაში ჰოლანდიური, ბრიტანური, პორტუგალიური ტრადიციები და კულინარიული ელემენტები შევიდა. მათ ქვეყანაში საჭმელად შეიტანეს არაქისი, ანანასი, ავოკადო, პომიდორი და გოგრა. მოგვიანებით, ბრიტანეთის მმართველობით, კოლონიზატორებმა ჩამოიყვანეს მრავალი ჩინელი და ინდოელი სამუშაოდ. მათ გარკვეული წვლილი შეიტანეს მალაიზიური გასტრონომიის ჩამოყალიბებაში. 210
ვეგეტარიანული საჭმელი მალაიზიაში
მალაიზიელი ჩინელების 80% თავს ბუდისტს უწოდებს და შესაბამისად დროის გარკვეულ მონაკვეთში მათ ვეგეტარიანული კერძების მიღება უწევთ.
ვეგეტარიანელების კერძების უმრავლესობას წარმოადგენს: ორგანული ქინოა, ფეტვი, ჩიას თესლი, სელის თესლი, ავოკადო, კვერცხი, ტოფუ, ფიჭვის კაკალი, ნუშის რძე და ა.შ. ამ ბოლო პეროდში მალაიზიაში გაიზარდა ადგილობრივ ხილსა და ბოსტნეულზე მოთხოვნა.
ფუერტე-დე-სამაიპატა
ფუერტე-დე-სამაიპატა (Fuerte de Samaipata) — იუნესკოს მსოფლიო მემკვიდრეობის ძეგლი ბოლივიაში, სანტა-კრუსის დეპარტამენტის ფლორიდის პროვინციაში. იგი მდებარეობს ბოლივიის ანდების აღმოსავლეთ მთისწინეთში და წარმოადგენს პოპულარულ ტურისტულ ობიექტს, როგორც ბოლივიელების, ასევე უცხოელებისათვის.
მეცნიერთა მტკიცებით იგი კოლუმბამდელი რელიგიური ცენტრი უნდა იყოს, რომელიც ააშენა ჩანეს ეთნიკურმა ჯგუფმა.
აქვე მდებარეობს ინკების მიერ, მათი სამხრეთით ექსპანსიის დროს აშენებული ქალაქის ნანგრევები.
ძეგლის არქეოლოგიური მნიშვნელობა საკმაოდ დიდია, რადგან აქ ერთმანეთს შეხვდა ჩანეს, ინკებისა და ესპანელების კულტურები.
რესურსები ინტერნეტში
კატეგორია:მსოფლიო მემკვიდრეობის ძეგლები ბოლივიაში კატეგორია:ბოლივიის არქეოლოგიური ძეგლები
Polyrhachis phidias
Polyrhachis phidias — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
რაისინას ბორცვი
მინი|ჩრდილოეთი და სამხრეთი ბლოკები რაისინას ბორცვი — მდებარეობს ნიუ-დელის იმ ნაწილში, რომელსაც ლუტიენსის-დელი ეწოდება. იქ მდებარეობს ინდოეთის უმთავრესი სამთავრობო შენობები, მათ შორის: რაშტრაპატი-ბხავანი - პრეზიდენტის რეზიდენცია, პრემიერ-მინისტრის სამდივნო რომელიც ასევე მისი რეზიდენციაც არის და რამდენიმე სამინისტრო. ის გარშემორტყმულია მნიშვნელოვანი შენობებით: რაჯპათი, ინდოეთის კარიბჭე, ინდოეთის პარლამენტი.
ბორცვი ზღვის დონიდან 226 მეტრზეა ამოზიდული, რაც დაახლოებით 18 მეტრით უფრო მაღლაა ვიდრე მის გარშემო მდებარე ტერირიტორია.
ისტორია
რაისინას ბორცვის მიმდებარე ტერიტორია ახალი ადმინისტრაციული ცენტრის ასაშენებლად 1911 წელს შეირჩა. ეს მოხდა მაშინ, როდესაც დაიგეგმა ბრიტანეთის ინდოეთის დედაქალაქის კოლკატადან დელიში გადატანა. რაისინას ბორცვი იმ დროინდელი დელიდან სამხრეთით დაახლოებით 3 კილომეტრში მდებარეობდა.
კატეგორია:ნიუ-დელი კატეგორია:ინდოეთის სამთავრობო შენობები